
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 827 

16 Ιουνίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός της «Κοινωνίας της Πληροφορίας Α.Ε.» ως 
Τελικού Δικαιούχου για το έργο «Ολοκληρωμένο 
Πληροφοριακό Σύστημα Πολιτικής Προστασίας». 1 

Πολιτογράφηση Αλλογενών Αλλοδαπών ΚΑΧΝΙΑΖ 

ΣΤΑΝΙΣΛΑΒΑ ΙΩΑΝΝΑ του ΣΤΑΝΙΣΛΑΒ κ.λπ. 2 

Παροχή Υγειονομικής Περίθαλψης και Διάθεσης Υγει¬ 
ονομικού Υλικού από τις Μονάδες Υγειονομικού 
του Στρατού Ξηράς σε Τρίτους (Φυσικά ή Νομικά 

Πρόσωπα). 3 

Τροποποίηση σύνθεσης Συμβουλίου Ακτοπλοϊκών Συ¬ 
γκοινωνιών (Σ.Α.Σ.) για την περίοδο έως 18.9.2005 4 
Ανανέωση άδειας λειτουργίας εργαστηρίου Ραδιοϊσο¬ 
τόπων κατηγ. (Α3) της Γενικής Κλινικής. 5 

Ανανέωση άδειας λειτουργίας εργαστηρίου Ακτινοθε¬ 
ραπείας κατηγ. -Ε- του Γενικού Περιφερειακού 

Νοσ/μείου Θεσ/νίκης Παπαγεωργίου. 6 

Ανάκληση άδειας κυκλοφορίας φαρμακευτικού προϊό¬ 
ντος Ο ΙΟ ΝΑΟ. 7 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΙΝΑδΤΕΒΙϋΕ/ΗΕΧΑΙ- Επικαλυμμέ¬ 
νο με λεπτό υμένιο δισκίο 5πις)/ΤΑΒ. 8 


ΑΠΟΦΑΣΕΙ Σ 

Αριθμ. 2395 (1) 

Ορισμός της «Κοινωνίας της Πληροφορίας Α.Ε.» ως Τελι¬ 
κού Δικαιούχου για το έργο «Ολοκληρωμένο Πληρο¬ 
φοριακό Σύστημα Πολιτικής Προστασίας». 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α. του άρθρου 29 Ατού Νόμου 1558/1985 «Κυβέρνηση 
και Κυβερνητικά Όργανα» (ΦΕΚ 137/Α) όπως συμπληρώ¬ 
θηκε με το άρθρο 27 του ν. 2081/1992 (ΦΕΚ 154/Α) και 
τροποποιήθηκε με το άρθρο 1 παρ. 2α του ν. 2469/1997 
(ΦΕΚ38/Α) 


β. του π.δ. 3073/1995 (ΦΕΚ 201/Α) «Συγχώνευση των 
Υπουργείων Προεδρίας της Κυβέρνησης και Εσωτερι¬ 
κών, Δημόσιας Διοίκησης & Αποκέντρωσης» 
γ.του ν. 3013/2002 (ΦΕΚ 102/Α ) «Αναβάθμιση της Πολι¬ 
τικής Προστασίας και λοιπές διατάξεις» 
δ. του π.δ. 151/2004 (ΦΕΚ 107/Α ) «Οργανισμός Γενικής 
Γραμματείας Πολιτικής Προστασίας» 
ε. του άρθρου 24παρ. 2 εδ. βτου νόμου 2860/2000 (ΦΕΚ 
251/Α/14.11.2000) 

στ. του άρθρου 29 παρ. 1-7 της 10071/23.3.2001 κοινής 
απόφασης των υπουργών Εσωτερικών, Δημόσιας Διοίκη¬ 
σης και Αποκέντρωσης, Εθνικής Οικονομίας και Οικονο¬ 
μικών «Σύσταση Ανώνυμης Εταιρείας «Κοινωνία της Πλη¬ 
ροφορίας Α.Ε.» (ΦΕΚ324/Β/27.3.2001). 

2. Το Επιχειρησιακό Πρόγραμμα «Κοινωνία της Πληρο¬ 
φορίας». 

3. Το έγγραφο της ΓΓΠΠ με Α.Π. 1274 από 30 Μαρτίου 
2005. 

4. Την κοινή απόφαση Υπουργών ΥΠΟΓΚΟ και 
ΥΠΕΣΔΔΑ, ΦΕΚ 528/Β/29.4.2002, «ΚανονισμόςΔημοπρά- 
τησης, Ανάθεσης και Εκτέλεσης έργοον, υπηρεσιών και 
προμηθειών της Εταιρείας «Κοινωνία της Πληροφορίας 
Α.Ε.» (ΚτΠ ΑΕ), αποφασίζουμε: 

1. Την εκτέλεση του έργου «Ολοκληρωμένο Πληροφο¬ 
ριακό Σύστημα Πολιτικής Προστασίας» από την «Κοινω¬ 
νία της Πληροφορίας Α.Ε.», ως Τελικού Δικαιούχου. Η 
εκτέλεση του έργου θα πραγματοποιηθεί σύμφωνα με 
τους όρους και τα λεπτομερώς οριζόμενα στην Προ¬ 
γραμματική Συμφωνία που θα υπογράφει μεταξύ του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης και της ως άνω Ανώνυμης Εταιρείας. 

2. Τηχρηματοδότησητης«Κοινωνίαςτης Πληροφορίας 
Α.Ε.», από ΣΑΕ του Υπουργείου για τις ανάγκες του έρ¬ 
γου, ο προϋπολογισμός του οποίου ανέρχεται στο ποσό 
των πέντε εκατομμυρίων Ευρώ (5.000.000,00 €), συμπε¬ 
ριλαμβανομένου του ΦΠΑ. 

3. Την εξουσιοδότηση του Γενικού Γραμματέα Πολιτι¬ 
κής Προστασίας, Π. Φούρλα για την υπογραφή της ως 
άνω Προγραμματικής Συμφωνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Απριλίου 2005 

Ο ΥΠΟΥΡΓΟΣ 

Π. ΠΑΥΛΟΠΟΥΛΟΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


( 2 ) 

Πολιτογράφηση Αλλογενών Αλλοδαπών ΚΑΧΝΙΑΖ 
ΣΤΑΝΙΣΛΑΒΑ ΙΩΑΝΝΑ του ΣΤΑΝΙΣΛΑΒ κ.λπ. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. Με την υπ’ αριθμ. Φ. 28919/730/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 30.11.1992 αίτηση πολιτο¬ 
γράφησης της αλλογενούς αλλοδαπής ΚΑΧΝΙΑΖ ΣΤΑ¬ 
ΝΙΣΛΑΒΑ ΙΩΑΝΝΑ του ΣΤΑΝΙΣΛΑΒ, για την απόκτηση της 
Ελληνικής ιθαγένειας. 

2. Με την υπ’ αριθμ. Φ. 31126/10448/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 26.11.1997 αίτηση πολιτο¬ 
γράφησης της αλλογενούς αλλοδαπής ΠΑΛΑΙ ΟΛΟ ΓΟΥ 
ΜΙΚΑΕΛΑ - ΑΝΤΙ ΝΑ συζ. ΡΕΝΑΤΟ - ΔΑΝΙΗΛ, για την από¬ 
κτηση της Ελληνικής ιθαγένειας. 

3. Με την υπ’ αριθμ. Φ. 31198/8164/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 17.3.1993 αίτηση πολιτο¬ 
γράφησης του αλλογενούς αλλοδαπού ΚΑΣΣΑΜΠΙΑΝ 
ΒΡΕΖτου ΧΑΡΟΥΤΙΟΥΝ, για την απόκτηση της Ελληνικής 
ιθαγένειας. 

4. Με την υπ’ αριθμ. Φ. 39989/10089/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, α) γίνεται δεκτή η από 11. 11. 1993 αίτηση πο¬ 
λιτογράφησης του αλλογενούς αλλοδαπού ΑΣΚΑΡ 
ΤΖΟΡΤΖ του ΜΙΧΑΗΛ, για την απόκτηση της Ελληνικής 
ιθαγένειας και β) εγκρίνεται η αλλαγή του κυρίου ονόμα¬ 
τος του από «ΤΖΟΡΤΖ» σε «ΓΕΩΡΓΙΟΣ». 

5. Με την υπ’ αριθμ. Φ. 45051/280/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 9.6.1995 αίτηση πολιτο¬ 
γράφησης της αλλογενούς αλλοδαπής ΑΘΑΝΑΣΙΑΔΟΥ 
ΜΑΡΙΑΣ συζ. ΠΕΤΡΟΥ, για την απόκτηση της Ελληνικής 
ιθαγένειας. 

6. Με την υπ’ αριθμ. Φ. 50527/23300/04/9.6.2005 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 16.4.1996 αίτηση πολιτο- 
γράφησηςτης αλλογενούς αλλοδαπής ΟΥΑΙΝΑ ΚΙΝΤΑΝΙ- 
ΓΙΑ ΜΑΡΙΑ ΤΕΡΕΖΑ του ΛΟΥΙΣ, για την απόκτηση της Ελ¬ 
ληνικής ιθαγένειας. 

7. Με την υπ’ αριθμ. Φ. 58321/10549/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 11. 8.1997 αίτηση πολιτο¬ 
γράφησης της αλλογενούς αλλοδαπής ΜΙΣΕΝΚΟ ΜΑΡ¬ 
ΓΑΡΙΤΑ του ΤΙΧΟΝΕΝΚΟ ΝΙΚΟΛΑΟΣ, για την απόκτηση 
της Ελληνικής ιθαγένειας. 

8. Με την υπ’ αριθμ. Φ. 58786/10551/9.6.2005 απόφαση 
του Υφυπουργού Εσωτερικών Δημ. Διοίκησης & Αποκ/σης, 
γίνεται δεκτή η από 9.9.1997 αίτηση πολιτογράφησης της 
αλλογενούς αλλοδαπής ΠΙΟΥΚΑ ΝΤΑΝΙΕΛΑτου ΝΤΑΝ, για 
την απόκτηση της Ελληνικής ιθαγένειας. 

9. Με την υπ’ αριθμ. Φ. 61713/8393/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, α) γίνεται δεκτή η από 13.1.1998 αίτηση πολι¬ 
τογράφησης του αλλογενούς αλλοδαπού ΚΕΣΛΕΡ 
ΧΟΥΣΕΪΝ ΚΩΝΣΤΑΝΤΙΝΟΥ ΖΕΝΑΡ του ΤΕΪΦΙΚ, για την 
απόκτηση της Ελληνικής ιθαγένειας και β) εγκρίνεται η 
αλλαγή του κυρίου ονόματος του από « ΧΟΥΣΕΙΝ» σε 
«ΚΩΝΣΤΑΝΤΙΝΟΣ - ΖΕΝΑΡ». 


10. Με την υπ’ αριθμ. Φ. 62893/7004/9.6.2005 απόφαση 
του Υφυπουργού Εσωτερικών Δημ. Διοίκησης & Αποκ/σς, 
γίνεται δεκτή η από 15 .7. 2003 αίτηση πολιτογράφησης 
του αλλογενούς αλλοδαπού ΧΑΝ Μ. Γ. ΜΟΡΣΕΝΤ του 
ΜΟΧΑΜΕΝΤ ΓΚΟΛΟΥΜ ΜΟΥΣΤΑΦΑ, για την απόκτηση 
της Ελληνικής ιθαγένειας. 

11. Με την υπ’ αριθμ. Φ. 65254/7962/9.6. 2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 20.8 .1998 αίτηση πολιτο¬ 
γράφησης της αλλογενούς αλλοδαπής ΚΙΟΥΡΤΣΙΕΒΑ 
ΒΑΛΕΝΤΙΝΑτου ΓΚΕΟΡΓΚΙ, για την απόκτηση της Ελλη¬ 
νικής ιθαγένειας. 

12. Με την υπ’ αριθμ. Φ. 72875/3517/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, α) γίνεται δεκτή η από 2.7.1999 αίτηση πολιτο¬ 
γράφησης της αλλογενούς αλλοδαπής ΛΑΖΑΡΕΒΑ ΕΙΡΗ¬ 
ΝΗ συζ. ΑΝΔΡΕΑ, για την απόκτηση της Ελληνικής ιθαγέ¬ 
νειας και β) εγκρίνεται η αλλαγή του επωνύμου της από 
«ΛΑΖΑΡΕΒΑ» σε «ΛΑΖΑΡΙΔΟΥ». 

13. Με την υπ’ αριθμ. Φ. 90220/8725/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 30.10.2000 αίτηση πολιτο¬ 
γράφησης της αλλογενούς αλλοδαπής ΜΙΧΑΗΛΙΔΟΥ 
ΣΒΕΤΛΑΝΑ συζ. ΜΠΟΡΙΣ, για την απόκτηση της Ελληνι¬ 
κής ιθαγένειας. 

14. Με την υπ’ αριθμ. Φ. 92854/7204/9.6.2005 απόφαση 
του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 26.1.2001 αίτηση πολιτο¬ 
γράφησης του αλλογενούς αλλοδαπού ΦΑΙΖ ΑΜΠΟΥ- 
ΜΠΑΚΕΡτου ΦΑΙΖ - ΜΟΧΑΜΜΑΝΤ, για την απόκτηση της 
Ελληνικής ιθαγένειας. 

15. Μετην υπ’ αριθμ. Φ. 92886/23471/04/9.6.2005 από¬ 
φαση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 26 .1.2001 αίτηση πολιτο¬ 
γράφησης της αλλογενούς αλλοδαπής ΠΕΤΡΟΠΟΥΛΟΥ 
ΝΑΤΑΛΙΑ συζ. ΧΡΗΣΤΟΥ, για την απόκτηση της Ελληνικής 
ιθαγένειας. 

16. Μετην υπ’ αριθμ. Φ. 102550/5781/9.6.2005 απόφα¬ 
ση του Υφυπουργού Εσωτερικών Δημ. Διοίκησης & 
Αποκ/σης, γίνεται δεκτή η από 22.12.2003 αίτηση πολιτο¬ 
γράφησης της αλλογενούς αλλοδαπής ΚΟΡΝΕ ΣΕΣΙΛ - 
ΜΑΝΤΛΕΝ -ΑΝΝτου ΑΝΤΡΕ, γιατην απόκτηση της Ελλη¬ 
νικής ιθαγένειας. 

Ο ΥΦΥΠΟΥΡΓΟΣ 

ΑΘ. ΝΑΚΟΣ 
-♦- 

Αριθμ. Φ.700/4/132914/Σ.3317 (3) 

Παροχή Υγειονομικής Περίθαλψης και Διάθεσης Υγειο¬ 
νομικού Υλικού από τις Μονάδες Υγειονομικού του 
Στρατού Ξηρός σε Τρίτους (Φυσικά ή Νομικά Πρόσω¬ 
πα). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις, του ν. δτος 721/1970, « Περί Οικονομι¬ 
κής Μερίμνης και Λογιστικού των Ενόπλων Δυνάμεων». 

β. Το ΝΔΑ 1/2001 «Περί μεταβιβάσεως Οικονομικής 
Εξουσίας στα Κεντρικά και Περιφεριακά όργανα της 
Δκσηςτων Ε.Δ.». 

γ. Τις διατάξεις του Νόμου 154/1975 (άρθρο 6),περίπα- 
ροχής υγειονομικής περίθαλψης από τα Στρατιωτικά Νο¬ 
σοκομεία των ΕΔ σε μέλη οικογενειών Στρατιωτικών, 

όπως και σε Στρατιωτικούς συνταξιούχους και μέλη οικο¬ 
γενειών τους. 

δ. Τις διατάξεις του νόμου 4501/1966 και του β. δτος 
510/1966, με τις οποίες καθορίζεται ότι οι άνδρεςτων Σω¬ 
μάτων Ασφαλείας δύνανται να νοσηλεύονται και σε Στρα¬ 
τιωτικά Νοσοκομεία. 

ε.Τηνυπ’αριθμ.Φ.750/1/70055/Σ.6/4.1.2001/Απόφ.ΥΕΘΑ, 
όπως αυτή συμπληρώθηκε με την υπ’ αριθμ. Φ.750/2/ 
712941 /Σ.233/16 Φε.2001 /Απόφ.ΥΕΘΑ περί «Ενδονοσοκο- 
μειακής περίθαλψης των Αναπήρων Πολέμου σε Στρκά 
Νοσοκομεία των Ε.Δ.». 

στ. Τις διατάξεις του ν.δτος 107/1969 (άρθρο 6) περί 
λειτουργίας Στρατιωτικών Φαρμακείων Φρουρών κ.λπ. 

ζ. Τις διατάξεις του νόμου 2743/1999 (άρθρο 17), περί 
παροχής φαρμακευτικής περίθαλψης από τα Στρατιωτι¬ 
κά Φαρμακεία στους εν ενεργεία και εν αποστρατεία 
αξιωματικούς και υπαξιωματικούς των Ε.Δ. και του ΑΣ και 
σε μέλη των οικογενειών τους. 

η. Την υπ’ αριθμ. Φ.820/200/619300/5.6.98/ΥΕΘΑ/ΓΕΣ/ 
ΔΟΙ/3α Υπουργική Απόφαση «Περί Καθορισμού Εισφο¬ 
ρών υπέρ Ειδικού Κλάδου Οικονομικής Ενίσχυσης Μερι- 
σματούχων ΜΤΣ». 

θ. Το από 2.2.2004 ΦΕΕ του ΓΕΣ/4ο ΕΓ. 

ι. Τις διατάξεις του άρθρου 29Α, του ν. 1558/1985, όπως 
προστέθηκε με το άρθρο 27, του ν. 2081/1992 καιαντικα- 
ταστάθηκε με το άρθρο 1, του ν. 2469/1997. 

ια. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Π/Υ, αποφα¬ 
σίζουμε: 

Άρθρο 1 
ΓΕΝΙΚΑ 

1. Εγκρίνουμε την παροχή υγειονομικής γενικά περί¬ 
θαλψης (ιατρικής, οδοντιατρικής, φαρμακευτικής, ενδο- 
νοσοκομειακής, εξωνοσοκο-μειακής) καιτη διάθεση υγει¬ 
ονομικού υλικού από τις Μονάδες Υγειονομικού του 
Στρατού Ξηράς (Σ.Ξ) σε τρίτους, όπως αναλυτικότερα 
ορίζεται στα επόμενα άρθρα της παρούσης. 

2. Όλοι οι ένστολοι έχουν απόλυτη προτεραιότητα στα 
Στρατιωτικά Νοσοκομεία έναντι όλων των άλλων κατηγο¬ 
ριών των δικαιουμένων περίθαλψης. 

3. Στα μέλη των οικογενειών ε.ε. Στρκών και στους ε.α. 
Στρκούς και στα μέλη των οικογενειώντους θα παρέχεται 
περίθαλψη κατά προτεραιότητα έναντι όλων των άλλων 
κατηγοριών τρίτων. 

4. Παρέχεται υγειονομική περίθαλψη και σε κατηγορίες 
τρίτων που δεν αναφέρονται αναλυτικότερα στα επόμενα 
άρθρα, σύμφωνα με τα καθοριζόμενα σε προϊσχύουσες 
αποφάσεις, όπως παρακάτω: 

α. Στο Στρατιωτικό προσωπικό των στην Ελλάδα διαπε- 
πιστευμένων Διπλωματικών και Στρατιωτικών Αποστο¬ 
λών. 

β. Στους ε.ε. και συνταξιούχους πολιτικούς υπαλλήλους 
του Υπουργείου Εθνικής Άμυνας (ΥΕΘΑ) και των υπαγο- 
μένων σ’ αυτό Οργανισμών και Ιδρυμάτων κατά προτε¬ 
ραιότητα και στα μέλη των οικογενειών τους με προτε¬ 
ραιότητα ως οι λοιποί τρίτοι. 

γ. Στους παραπεμπόμενους ιδιώτες σε υγειονομικές 
επιτροπές, βάσει κειμένης νομοθεσίας, για κρίση της σω¬ 
ματικής τους ικανότητας. 

5. Η κατά τις προηγούμενες παραγράφους υγειονομική 
περίθαλψη παρέ-χεται πέραν της προβλεπομένης για 
τους βασικούς δικαιούχους (εν ενεργεία Στρατιωτικό 


προσωπικό του ΣΞ) και από άποψη είδους και μορφής αυ¬ 
τής (ενδονοσοκομειακής, εξωνοσοκομειακής, φαρμα¬ 
κευτικής,κ.λ.π.) και κατηγορίας περιθαλπομένων, διαφέ¬ 
ρει ανάλογα με τη δυνατότητα της κάθε Υγειονομικής Μο¬ 
νάδας, εκτιμωμένη βάσει του υπάρχοντος επιστημονικού 
και νοσηλευτικού προσωπικού, των νοσηλευτικών κλινών 
και άλλων μέσων. 

Άρθρο 2 

Περίθαλψη Στρατιωτικού Προσωπικού Λοιπών Κλάδων 
των Ενόπλων Δυνάμεων (ΕΔ) και Λιμενικού Σώματος (ΑΣ) 

1. Στο Στρατιωτικό προσωπικό του Πολεμικού Ναυτικού 
(ΠΝ), Πολεμικής Αεροπορίας (ΠΑ) και Λιμενικού Σώματος 
(ΑΣ), παρέχεται από όλες τις Μονάδες Υγκού υγειονομική 
περίθαλψη κάθε μορφήςεφόσον δεν λειτουργεί στην περιο¬ 
χή αντίστοιχη Μονάδα των Κλάδων αυτών ή ενώ λειτουργεί 
στερείται μέσων παροχής της αναγκαίας περίθαλψης. 

2. Το παραπάνω προσωπικό θα νοσηλεύεται στις προ- 
βλεπόμενες από το ισχύον π.δ. «Περί υγκής περίθαλψης 
Στρκών, κ.λπ.», θέσεις νοσηλευτικών κλινών. 

3. Ως τιμολόγιο προσδιορισμού της αποζημίωσης για 
την παρεχομένη περίθαλψη, ορίζεται αυτό που ισχύει για 
τους υπαλλήλους του Δημοσίου. 

4. Η πληρωμή της αποζημίωσης, σύμφωνα με τα παρα¬ 
πάνω, διακανονίζεται με μεταφορά ισόποσης πίστωσης 
μεταξύ των Κλάδων των ΕΔ. 

5. Η πληρωμή της αποζημίωσης του Στρκού προσωπι¬ 
κού του Λ.Σ θα γίνεται με την υποβολή λογαριασμών πε¬ 
ρίθαλψης από το Γραφείο Περιθάλψεως Τρίτων (ΓΡΑ- 
ΠΕΤ) των Στρκών Νοσοκομείων προς το Υπου ργείο Εμπο¬ 
ρικής Ναυτιλίας (ΥΕΝ)/ΛΣ/Διεύθυνση Υγειονομικού. 

6. Η παροχή της περίθαλψης θα γίνεται βάσει εισιτηρί¬ 
ου ή παραπεμπτικού σημειώματος και βιβλιαρίου νοση¬ 
λείας (για τους κατέχοντες βιβλιάρια). 

Άρθρο 3 

Περίθαλψη Ένστολου 
Προσωπικού Σωμάτων Ασφαλείας 

1. Στο ένστολο προσωπικό των Σωμάτων Ασφαλείας 
(Ελληνικής Αστυνομίας και Πυροσβεστικού Σώματος) πα¬ 
ρέχεται από όλες τις Μονάδες Υγειονομικού ενδονοσο- 
κομειακή και εξωνοσοκομειακή περίθαλψη κάθε μορφής. 

2. Το παραπάνω προσωπικό θα νοσηλεύεται στις δικαι¬ 
ούμενες θέσεις νοσηλευτικών κλινών βάσει του ισχύο- 
ντος Κανονισμού του ΟΠΑΔ. 

3. Τιμολόγιο προσδιορισμού της αποζημίωσης, ως ανω¬ 
τέρω, (άρθρο 2 παράγραφος 3). 

4. Η πληρωμή της αποζημίωσης θα καταβάλλεται από 
τις Διευθύνσεις Υγειονομικού των Νομαρχιακών Αυτοδι¬ 
οικήσεων, μετά από υποβολή λογαριασμών νοσηλίων από 
τα ΓΡΑΠΕΤτων Στρατιωτικών Νοσοκομείων. 

5. Η παροχή της περίθαλψης θα γίνεται βάσει εισιτηρί¬ 
ου ή παραπεμπτικού σημειώματος και βιβλιαρίου νοση¬ 
λείας. 

Άρθρο 4 

Περίθαλψη Τραυματιών και Αναπήρων Πολέμου 

1. Στους τραυματίες πολέμου που δεν υπάγονται στις 
διατάξεις των άρθρων 46 έως 50 του α.ν. 1324/1949 και 
που δεν δικαιούνται ενδονοσοκομειακή περίθαλψη από 
ασφαλιστικό οργανισμό, παρέχεται από όλα τα Στρατιω¬ 
τικά Νοσοκομεία νοσηλεία ως εσωτερικών ασθενών (Ν.Δ. 
4089/60 άρθρο 3) χωρίς τον όρο της απορίας και δωρεάν, 
σε βάρος του Στρατιωτικού Νοσοκομείου. 

2. Οι ασφαλισμένοι Ανάπηροι Πολέμου σε οποιοδήποτε 
ασφαλιστικό φορέα δικαιούνται ενδονοσοκομειακής πε¬ 
ρίθαλψης στα Στρκά Νοσοκομεία και τα έξοδα νοσηλείας 
θα βαρύνουν τον κύριο ασφαλιστικό τους φορέα. 

3. Η νοσηλεία των παραπάνω θα παρέχεται για οποια¬ 
δήποτε πάθηση και σύμφωνα μετά ακόλουθα στοιχεία: 

α. Αίτηση του ενδιαφερομένου προς το Στρατιωτικό Νο¬ 
σοκομείο. 

β. Απόδειξη συντάξεως του Γενικού Λογιστηρίου του 
Κράτους (μόνο για τους Αναπήρους). 

γ. Γνωμάτευση Στρατιωτικού Ιατρού ή Εξωτερικών Ια¬ 
τρείων Κρατικού Νοσοκομείου. 

δ. Πιστοποιητικό τύπου «Α»του Στρατολογικού Γ ραφεί¬ 
ου, στο οποίο υπάγονται, από το οποίο φαίνεται ο Κλάδος 
των ΕΔ στον οποίο είχαν υπηρετήσει και η μεταβολή τραυ¬ 
ματισμού. 

ε. Υπεύθυνη δήλωση του τραυματία ή αναπήρου πολέ¬ 
μου σχετικά με την ασφάλισή του ή όχι σε κάποιο κύριο 
ασφαλιστικό φορέα. 

4. Σε περίπτωση επείγοντος περιστατικού τα παραπάνω 
δικαιολογητικά είναι δυνατόν να υποβληθούν εντός τριών 

(3) ημερών από την ημέρα εισαγωγής. 

5. Σε όλες τις περιπτώσεις η νοσηλεία εγκρίνεται από το 
Δντή του Στρατιωτικού Νοσοκομείου. 

6. Σε περίπτωση θανάτου του τραυματία ή αναπήρου 
πολέμου το δικαίωμα νοσηλείας δεν μεταβιβάζεται στα 
άμεσα ασφαλισμένα μέλη της οικογένειας του. 

7. Οι διατάξεις του άρθρου αυτού έχουν ισχύ και για τα 
Νοσοκομεία του ΠΝ και ΠΑ. Η περίθαλψη παρέχεται κατ’ 
αρχήν σε Νοσοκομείο του Κλάδου των ΕΔ από τον οποίο 
προέρχεται και το οποίο εδρεύει στην περιοχή κατοικίας 
του τραυματία ή αναπήρου πολέμου. Σε περίπτωση απου¬ 
σίας τέτοιου Νοσοκομείου ή αδυναμίας του υπάρχοντος, 
δικαιούται να απευθύνεται και στα Νοσοκομεία των άλ¬ 
λων Κλάδων. 

8. Οι ανάπηροι πολέμου των οποίων ο κύριος ασφαλι¬ 
στικός φορέας δεν καλύπτει ενδονοσοκομειακή νοση¬ 
λεία, νοσηλεύονται όπως παραπάνω στα Νοσοκομεία των 
ΕΔ, δωρεάν, σε βάρος πόρωντου Νοσοκομείου. 

Άρθρο 5 

Περίθαλψη Μελών Οικογενειών Στρατιωτικών ε.ε, 
Στρκών Συνταξιούχων και Μελών Οικογενειών των 

1. Σε μέλη οικογενειών Στρατιωτικών ε.ε., πρώτου βαθ¬ 
μού συγγένειας εξ’ αίματος και εξ’ αγχιστίας, σε Στρκούς 
συνταξιούχους και σε μέλη των οικογενειώντους, βαθμού 
συγγένειας ως ανωτέρω, παρέχεται ενδονοσοκομειακή 
περίθαλψη από το 401 ΓΣΝΑ, 404 ΓΣΝ, 411 ΓΣΝ,412ΓΣΝ, 
414 ΣΝΕΝ, 424 ΓΣΝΕ, 492 ΓΣΝ και 496 ΓΣΝ, είτε τα πρό¬ 
σωπα αυτά δικαιούνται περίθαλψη σε βάρος του Δημοσί¬ 
ου (ΥΕΘΑ-ΥΕΝ-ΥΥΠ) ή οιουδήποτε άλλου ασφαλιστικού 
οργανισμού, είτε δεν δικαιούνται ασφάλισης (δηλαδή εί¬ 
ναι ανασφάλιστα). 

2. Σε μέλη οικογενειών Στρκών ε.ε., σε Στρκούς συντα¬ 
ξιούχους και σε μέλη των οικογενειώντους, πρώτου βαθ¬ 
μού συγγένειας εξ’ αίματος και εξ’ αγχιστίας, παρέχεται 
εξωνοσοκομειακή περίθαλψη τουλάχιστον μια φορά την 
εβδομάδα, ανάλογα με τις δυνατότητες κάθε Στρατιωτι¬ 
κού Νοσοκομείου, σε ειδικώς προς τούτο οργανωθέντα 
εξωτερικά ιατρεία, από τα 401 ΓΣΝΑ, 404 ΓΣΝ, 411 ΓΣΝ, 
412 ΓΣΝ, 414 ΣΝΕΝ, 424 ΓΣΝΕ, 492 ΓΣΝ, 496 ΓΣΝ. 

3. Η περίθαλψη θα παρέχεται κατόπιν προαιρετικής 
προσφυγής των δικαιούχων στα Νοσοκομεία και με την 


αυστηρή προϋπόθεση ύπαρξης δυνατότητας κάθε Νοσο¬ 
κομείου από άποψη επιστημονικού και νοσηλευτικού 
προσωπικού, νοσηλευτικών κλινών και λοιπών μέσων. 

4. Από άποψη είδους περίθαλψης (ενδο - εξωνοσοκο- 
μειακή, οδοντιατρική κ.λπ.) και κατηγορίας περιθαλπτο- 
μένων, η περίθαλψη θα παρέχεται όπως παρακάτω: 

α. Από το 401 ΓΣΝΑ (Πτέρυγα νοσηλείας 80 κλινών) 

(1) Σε μέλη οικογενειών Στρκών ε.ε (Αξιωματικών και Αν- 
θυπασπιστώντου ΣΞ), σε Στρκούς συνταξιούχους του ΣΞ 
και σε μέλη των οικογενειών τους, από όλες τις κλινικές 
και τμήματα ως εσωτερικών ασθενών και ως εξωτερικών 
ασθενών, υπό τις προϋποθέσεις της παραγράφου 2 του 
παρόντος άρθρου. 

(2) Σε μέλη οικογενειών μονίμων και εθελοντών οπλιτών 
του ΣΞ όπως και σε συνταξιούχους μονίμους και εθελο¬ 
ντές οπλίτες του ΣΞ και σε μέλη των οικογενειώντους, ως 
εσωτερικών και εξωτερικών ασθενών, από όλες τις λει¬ 
τουργούσες κλινικές, τμήματα και εργαστήρια. 

(3) Σε μέλη οικογενειών Αξιωματικών, Ανθυπασπιστών, 
μονίμων και εθελοντών οπλιτών ε.ε. των ΕΔ, σε Στρκούς 
συνταξιούχους και σε μέλη των οικογενειώντους, ως εξω¬ 
τερικών ασθενών, από τις διακλαδικες κλινικές και τμήμα¬ 
τα ή και για περιστατικά που δεν μπορούν να αντιμετωπι- 
σθούν από το 417 ΝΙΜΤΣ. 

(4) Σε μέλη οικογενειών Στρατιωτικών ε.ε. όπως και σε 
Στρατιωτικούς συνταξιούχους και σε μέλη των οικογενει- 
ώντους, όλων των βαθμών, ΠΝ, ΠΑ και ΑΣ, μόνο για περι¬ 
στατικά που δεν μπορούν να αντιμετωπισθούν στα Νοσο¬ 
κομεία του αντίστοιχου Κλάδου. 

(5) Σε μέλη οικογενειών Στρατιωτικών ε.ε. όλων των 
βαθμών του ΣΞ όπως και σε Στρκούς συνταξιούχους του 
ΣΞ και στα μέλη των οικογενειών τους, από το Οδοντια¬ 
τρείο Φρουράς Αθηνών (Ο.Φ.Α), για άλατα είδη των εκτε- 
λουμένων εργασιών και από το Εξωτερικό Οδοντιατρείο 
του 401 ΓΣΝΑ, για όσες εργασίες αυτό δύναται. 

β. Από τα 404 ΓΣΝ 411 ΓΣΝ, 412 ΓΣΝ, 424 ΓΣΝΕ,492 ΓΣΝ 
και 496 ΓΣΝ σε μέλη οικογενειών Στρατιωτικών ε.ε. όπως 
και σε Στρκούς συνταξιούχους των ΕΔ και ΑΣ όλων των 
βαθμών και σε μέλη οικογενειώντους: 

(1) Ως εσωτερικοί ασθενείς, απ’ όλες τις κλινικές και 
πτέρυγες νοσηλείας δυνάμεως για 404 ΓΣΝ 15 κλίνες, για 
411 ΓΣΝ 5 κλίνες, για 412 ΓΣΝ 10 κλίνες, για 414 ΣΝΕΝ 7 
κλίνες, για 424 ΓΣΝΕ 40 κλίνες, για 492 ΓΣΝ 10 κλίνες και 
για 496 ΓΣΝ 5 κλίνες. 

(2) Ως εξωτερικοί ασθενείς στα λειτουργούντα εξωτε¬ 
ρικά ιατρεία. 

(3) Ως οδοντοπαθείς στα λειτουργούντα Οδοντιατρεία. 

γ. Ειδικότερα για οδοντοπαθείς, θα παρέχεται οδοντια¬ 
τρική περίθαλψη και σε όσα Οδοντιατρεία Φρουράς λει¬ 
τουργήσουν σε άλλες Μονάδες με απόφαση της Ιεραρ- 
χίας. 

5. Η περίθαλψη θα πραγματοποιείται βάσει αρμοδίως 
εγκεκριμένης εντολής βιβλιαρίου νοσηλείας, εκτός της 
περίπτωσης των ανασφάλιστων της παραγράφου 1 του 
ιδίου άρθρου η οποία θα πραγματοποιείται βάσει εγκε¬ 
κριμένου αρμοδίως παραπεμπτικού σημειώματος, η δε 
νοσηλεία στις παρεχόμενες θέσεις νοσηλευτικών κλινών 
βάσει των δυνατοτήτων κάθε Νοσοκομείου. 

6. Ως τιμολόγιο προσδιορισμού της αποζημίωσης για 
την παρεχομένη περίθαλψη ορίζεται: 

α. Για τους ασφαλισμένους στο ΥΕΘΑ, ΥΕΝ, ΟΠΑΔ και 
ανασφάλιστους, το εκάστοτε ισχύον τιμολόγιο του Δημο¬ 
σίου. 

β. Για τους ασφαλισμένους σε άλλους ασφαλιστικούς 
φορείς, το ισχύον τιμολόγιο κάθε ασφαλιστικού φορέα. 

7. Η αποζημίωση για την ως άνω παρεχομένη υγειονο¬ 
μική περίθαλψη εισπράττεται σύμφωνα με τις ισχύουσες 
διατάξεις. Ειδικότερα, τα ΓΡΑΠΕΤ των Νοσηλευτικών 
Μονάδων εισπράτουντις προβλεπόμενες αποζημιώσεις 
αφού υποβάλουν αρμοδίως τους λογαριασμούς περί¬ 
θαλψης με τα προβλεπόμενα δικαιολογητικά, ως ακο¬ 
λούθως: 

α. Από τα Ελεγκτήρια Δαπανών Υγειονομικής Περίθαλ¬ 
ψης (ΕΔΥΠ) των Διευθύνσεων Υγειονομικού (ΔΥΓ)/Σχη- 
ματισμών, για τους ασφαλισμένους του ΥΕΘΑ/ΓΕΣ. 

β. Από το ΥΕΝ/ΛΣ/Δνση Υγειονομικού, για τους ασφαλι¬ 
σμένους του ΥΕΝ. 

γ. Από τις οικείες Δνσεις Υγειονομικού των Νομαρχια¬ 
κών Αυτοδιοικήσεων (ΥΠΑΔ), για τους ασφαλισμένους 
στον ΟΠΑΔ. 

δ. Από τους λοιπούς ασφαλιστικούς φορείς, για τους 
υπ’ αυτούς ασφαλισμένους κατά περίπτωση. 

ε. Από τους ίδιους τους νοσηλευομένους, όταν αυτοί εί¬ 
ναι ανασφάλιστοι ή είναι ασφαλισμένοι σε φορείς που εί¬ 
τε δεν έχουν σύμβαση με το ΥΕΘΑ είτε για οποιονδήποτε 
λόγο δεν αποζημιώνουν τη Νοσηλευτική Μονάδα για τις 
παρεχόμενες υπηρεσίες βάσει των συμβάσεων που 
έχουν υπογράφει, σύμφωνα με την ως άνω καθοριζόμενη 
διαδικασία. 

8. Τα εισπρατόμενα ποσά καταχωρούνται, από την οι¬ 
κεία Υπηρεσία Χρηματικού, σε ιδιαίτερες μερίδες Αποθέ¬ 
σεων ως ακολούθως: 

α. Υπέρ μερίδος «Πόροι Νοσηλείας». 

β. Το 50%του νοσηλίου απάτη μερίδα «Πόροι Νοσηλεί¬ 
ας» υπέρ μερίδος «Ειδικού Κλάδου Οικονομικής Ενίσχυ¬ 
σης Μερισματούχων ΜΤΣ (ΕΚΟΕΜΣ)». 

γ. Τα ποσά που εισπράπονται βάσει αποφάσεων του 
ΥΥΠ, ως ιατρικές αμοιβές, υπέρ μερίδος «Ιατρικών Αμοι¬ 
βών», έκτων οποίων το 50% κατατίθεται υπέρ ΕΚΟΕΜΣ. 

9. Από τη μερίδα «Πόροι Νοσηλείας» διατίθενται πι¬ 
στώσεις, κατόπιν εισηγήσεως της ΔΥΓ/ΓΕΣ και απόφα¬ 
σης του ΓΕΣ, σύμφωνα μετά ισχύονταπερί μεταβίβασης 
Οικονομικής Εξουσίας, κατά κύριο λόγο για την προμή¬ 
θεια υγειονομικού υλικού, φαρμακευτικού υλικού, νοσο¬ 
κομειακού εξοπλισμού και βελτίωση των εγκαταστάσε¬ 
ων και συνθηκών διαβίωσης των ασθενών, δεδομένου 
ότι εξ’ αυτών βασικώς προέρχονται. Επικουρικά και μό¬ 
νο για κάλυψη παρομοίων προκυπτουσών αναγκών, να 
διατίθενται σε υγειονομικές Μονάδες που παρέχουν νο¬ 
σηλεία. 

10. Από τη μερίδα «Ιατρικές Αμοιβές» διατίθενται πι¬ 
στώσεις βάσει άλλων αποφάσεων του ΥΕΘΑ. 

11. Τα ποσά υπέρ ΕΚΟΕΜΣ αποδίδονται σύμφωνα με τη 
διέπουσα αυτό νομοθεσία. 

Άρθρο 6 

Σανατοριακή - Ψυχιατρική Περίθαλψη από 414 ΣΝΕΝ 

1. Από το 414 ΣΝΕΝ θα παρέχεται σανατοριακή περί¬ 
θαλψη, επί πλέον της παρεχομένης στο Στρκό προσωπι¬ 
κό λοιπών Κλάδων Ενόπλων Δυνάμεων (ΕΔ), Σωμάτων 
Ασφαλείας (ΣΑ) (Ελληνικής Αστυνομίας - Πυροσβεστικού 
Σώματος) και ΑΣ, σε πέντε κλίνες της Πνευμονολογικής 
Κλινικής, μόνο για περιστατικά πνευμονικής φυματιώσε- 
ως και φυματιώδους πλευρίτιδας, καθώς και ψυχιατρική 
περίθαλψη σε δύο κλίνες της Ψυχιατρικής Κλινικής, των 
παρακάτω κατηγοριών προσώπων: 


α. Σε μέλη οικογενειών Στρατιωτικών ε.ε., όπως και σε 
Στρατιωτικούς συνταξιούχους και σε μέλη των οικογενει¬ 
ών τους όλων των βαθμών των ΕΔ και ΑΣ, εφόσον δικαι¬ 
ούνται περίθαλψης σε βάρος του Δημοσίου ή άλλων 
ασφαλιστικών οργανισμών. 

β. Σε πολιτικούς υπαλλήλους του ΥΕΘΑ και στα μέλη 
των οικογενειών τους, εφόσον δικαιούνται περίθαλψης 
σε βάρος του Δημοσίου ή άλλων ασφαλιστικών οργανι¬ 
σμών. 

2. Η περίθαλψη θα παρέχεται βάσει εγκεκριμένης αρ¬ 
μοδίως εντολής του οικείου ασφαλιστικού οργανισμού 
και στις δικαιούμενες θέσεις νοσηλείας και ανάλογα με τη 
δυνατότητα του Νοσοκομείου. 

3. Τα οριζόμενα στις παραγράφους 6 έως και 11 του άρ¬ 
θρου 5 περί εισπράξεως - διαθέσεως των εσόδων, εφαρ¬ 
μόζονται και για την σανατοριακή - ψυχιατρική περίθαλ¬ 
ψη, ανάλογα με την κατηγορία του νοσηλευθέντος προ¬ 
σώπου. 

Άρθρο 7 

Φαρμακευτική Περίθαλψη από τα Φαρμακεία Φρουρών 

1. Από τα Στρκά Φαρμακεία θα διατίθενται φάρμακα και 
συναφή προϊόντα στις ακόλουθες κατηγορίες προσώ¬ 
πων: 

α. Στους ε.ε. Στρκούς όλων των βαθμών των ΕΔ και ΑΣ 
και στα υπ’ αυτών ασφαλισμένα μέλη των οικογενειών 
τους. 

β. Στους συνταξιούχους Στρκούς όλωντων βαθμώντων 
ΕΔ και ΑΣ και στα υπ’ αυτών ασφαλισμένα μέλη των οικο¬ 
γενειών τους. 

γ. Στα μέλη οικογενειών θανόντων Στρκών που συντα- 
ξιοδοτούνται από το Δημόσιο και στους αναπήρους πο¬ 
λέμου και τα υπ’ αυτών ασφαλισμένα μέλη των οικογενει- 
ώντους. 

δ. Στους ε.ε. Μονίμους Υπαλλήλους του ΥΕΘΑ και των 
υπαγομένων σε αυτό Οργανισμών και Ιδρυμάτων, καθώς 
και στα υπ’ αυτών ασφαλισμένα μέλη των οικογενειώντους. 

ε. Στους αποστράτουςτης ΕΛΑΣ, πρώην Χωροφυλακής 
και Αστυνομίας Πόλεως, καθώς και στους εν ενεργεία Αξ- 
κους, Υπξκους και Αστυφύλακες της ΕΛΑΣ που είναι μέ¬ 
τοχοι ή μερισματούχοι του ΜΤΣ και στα μέλη των οικογε¬ 
νειών των δικαιούχων των προηγουμένων κατηγοριών. 

2. Για τη διάθεση φαρμάκων στα παραπάνω πρόσωπα, 
απαιτείται να είναι κάτοχοι βιβλιαρίων νοσηλείας όπως 
παρακάτω: 

α. Του ΥΕΘΑ-ΥΕΝ για τους ε.ε. Στρκούς των ΕΔ και ΑΣ 
αντίστοιχα και για τα υπ’ αυτών ασφαλισμένα μέλη των οι¬ 
κογενειών τους. 

β. Του ΥΥΠ για τους δικαιούχους της παραγράφου 1 β, 
1γ και Ιδτου παρόντος άρθρου. 

3. Η αποζημίωση ορίζεται ως εξής: 

α. Για τα διατιθέμενα φάρμακα στην εκάστοτε λιανική τι¬ 
μή της επίσημης Κρατικής Διατίμησης, ελαττωμένη κατά 
ποσοστό 20% υπέρ: 

(1) Του Δημοσίου (ΥΕΘΑ-ΥΕΝ -ΥΥΠ), για τους δικαιού¬ 
χους που απαλάσσονται από τη συμμετοχή στη δαπάνη 
του Δημοσίου για την φαρμακευτική τους περίθαλψη. 

(2) Των ιδίων των δικαιούχων, για τους δικαιούχους που 
συμμετέχουν στη δαπάνη φαρμακευτικής τους περίθαλ¬ 
ψης. 

β. Για τα διατιθέμενα συναφή προϊόντα (καλλυντικά, 
επιδεσμικά κ.λ.π.) στην τιμή απόκτησής των, προσαυξη¬ 
μένη κατά 10%. 

4. Οι σχετικές εισπράξεις και τα καθαρά κέρδη παρακο- 
λουθούνται όπως ορίζεται από τον Στρατιωτικό Κανονι¬ 
σμό λειτουργίας των Στρκών Φαρμακείων, τα δε διαθέσι¬ 
μα μετρητά χρησιμοποιούνται αποκλειστικά για την ανέ¬ 
γερση εγκαταστάσεων των εφοδιαστικών οργάνων 
υγειονομικού υλικού και την επίπλωσή τους ν.δ. 107/69). 

Άρθρο 8 

Διάθεση Υγειονομικού Υλικού σε Τρίτους 

1. Από το Βασικό Εφοδιαστικό Κέντρο Υγειονομικού 
(441 ΑΒΥΥ) θα διατίθεται υγειονομικό υλικό αποκλειστικά 
παραγόμενο στα εργαστήριά του ή τηρούμενο ληξιπρό¬ 
θεσμο όμοιο, στους άλλους Κλάδους των ΕΔ (ΠΝ-ΠΑ), 
στο 417 ΝΙΜΤΣ και στις διάφορες υπηρεσίες του ΥΥΠ. 

2. Η διάθεση του υλικού θα πραγματοποιείται ως εξής: 

α. Το παραγόμενο στα εργαστήρια της 441 ΑΒΥΥ, προς 

τους Κλάδους των ΕΔ και το 417 ΝΙΜΤΣ (όχι προς ΥΥΠ): 

(1) Βάσει αιτήσεωντων Μονάδων και Υπηρεσιών ΠΝ, ΠΑ 
και 417 ΝΙΜΤΣ, οι οποίες θα υποβάλλονται απ’ ευθείας 
στην 441 ΑΒΥΥ, εφόσον έχει περιληφθεί στο ετήσιο πρό¬ 
γραμμα προμηθειών της ΔΥΓ/ΓΕΣ πρώτη ύλη για την πα¬ 
ραγωγή του υλικού προς όφελος τους. 

(2) Βάσει αιτήσεων των ΔΥΓ/ΓΕΝ-ΓΕΑ και του 417 ΝΙΜ¬ 
ΤΣ, οι οποίες υποβάλλονται στη ΔΥΓ/ΓΕΣ για υπόλοιπα εί¬ 
δη που τηρούνται στην 441 ΑΒΥΥ σαν υπεραπόθεμα, κα¬ 
τόπιν ενημέρωσής τους από τη ΔΥΓ/ΓΕΣ για ύπαρξη υπε- 
ραποθέματος. 

β. Το τηρούμενο στη 441 ΑΒΥΥ ληξιπρόθεσμο υλικό 
προς όλους τους στην παράγραφο 1 του παρόντος άρ¬ 
θρου τρίτους, υπό τις εξής προϋποθέσεις: 

(1) Της τηρήσής του επί χρονικό διάστημα ίσο με τα 2/3 
της διάρκειας της ζωής του. 

(2) Της εξάντλησης κάθε δυνατότητας ανάλωσής του 
για τη συντήρηση του Στρατού Ξηράς. 

(3) Της υποβολής αιτήσεων των ΔΥΓ/ΓΕΝ-ΓΕΑ και 417 
ΝΙΜΤΣ προς τη ΔΥΓ/ΓΕΣ. 

3. Το παραγόμενο στα εργαστήρια της 441 ΑΒΥΥ υλικό 
θα διατίθεται στην τιμή κόστους παραγωγής, προσαυξα¬ 
νόμενη κατά 10% του κόστους, που υπολογίζεται βάσει 
της αξίας των πρώτων υλών και υλικών συσκευασίας, των 
εργατικών και της απόσβεσης των μηχανημάτων - εγκα¬ 
ταστάσεων. 

4. Το μη περιστρέψιμο ληξιπρόθεσμο υλικό θα διατίθε¬ 
ται δωρεάν. 

5. Η πληρωμή της αποζημίωσης για τη διάθεση του πα- 
ραγόμενου υλικού πραγματοποιείται με μεταφορά ισό¬ 
ποσης πίστωσης μεταξύ των Κλάδων των ΕΔ. 

Άρθρο 9 

Περίθαλψη προς Δημόσιες Υπηρεσίες - Λοιπούς Τρίτους 

1. Μπορεί να παρασχεθεί περίθαλψη από τα Στρκά Νο¬ 
σοκομεία του ΣΞ, στο προσωπικό Δημοσίων Υπηρεσιών 
και Νομικών προσώπων, σε λοιπούς τρίτους ή και σε ανα¬ 
σφάλιστα πρόσωπα, με προτεραιότητα Β'. 

2. Για την παροχή της περίθαλψης αυτής απαιτείται 
εγκριτική Διαταγή, όπως καθορίζεται στο επόμενο άρ¬ 
θρο. 

3. Στην εγκριτική Δγή περιέχονται τα παρακάτω στοι¬ 
χεία: 

α. Η σκοπιμότητα παροχής της περίθαλψης. 

β. Το είδος της περίθαλψης. 

γ. Οι όροι παροχής της. 

δ. Το αντίτιμο της καταβληθησομένης αποζημίωσης. 


ε. Οι υπόλοιπες απαραίτητες οδηγίες προς εξασφάλιση 
του διακανονισμού των σχετικών εσόδων ΥΕΘΑ/ΓΕΣ (Εγ¬ 
γυήσεις, βεβαιώσεις, κ.λ.π.) και της παρακολούθησής 
τους. 

Άρθρο 10 

Εξουσιοδότηση Έγκρισης της Περίθαλψης 

1. Η έγκριση για την παροχή της στα προηγούμενα άρ¬ 
θρα περίθαλψης ή τη διάθεση υγειονομικού υλικού και 
υπό τις τεθείσες προϋποθέσεις, μεταβιβάζεται βάσει της 
παρούσας ως εξής: 

α. Στους Διευθυντές των οικείων Νοσηλευτικών Μονά¬ 
δων Υγειονομικού: 

(1) Γιατην κατά τα άρθρα 2,3, 4,5 και 6 περίθαλψη. 

(2) Για τη κατά το άρθρο 7 Φαρμακευτική Περίθαλψη 
από τα Φαρμακεία Φρουρών. 

(3) Γ ιατην κατά το άρθρο 8 παράγρ. 2α (1) διάθεση πα- 
ρα-γομένου στην 441 ΑΒΥΥ υλικού, που περιλαμβάνεται 
στο ετήσιο πρόγραμμα προμηθειών ΔΥΓ/ΓΕΣ. 

β. Στο Διευθυντή Υγειονομικού ΓΕΣ για την κατά το άρ¬ 
θρο 8 παράγρ. 2α (2) και 2β διάθεση υπεραποθέματος 
από το παραγόμενο στην 441 ΑΒΥΥ υλικό και το ληξιπρό¬ 
θεσμο. 

γ. Στους Διοικητές των προϊσταμένων Μειζόνων Σχημα¬ 
τισμών (Σωμάτων Στρατού - ΑΣΔΥΣ) για την κατά το άρ¬ 
θρο 9 υγειονομική περίθαλψη. 

Άρθρο 11 
Λοιπές Διατάξεις 

1. Έκτακτα περιστατικά θα γίνονται δεκτά μόνο για πε- 
ριθαλπτόμενους των άρθρων 2, 3, 4 και 5 του παρόντος, 
όπως και για ε.ε. και ε.α. μονίμους πολιτικούς υπαλλή¬ 
λους του ΥΕΘΑ και για τα μέλη των οικογενειών τους. 

2. Σε περίπτωση ανάγκης νοσηλείας σε θέσεις νοση¬ 
λευτικών κλινών κατώτερες ή ανώτερες από τις προβλε- 
πόμενες, στους λογαριασμούς της εισπρακτέας αποζη¬ 
μίωσης θα περιλαμβάνεται το νοσήλιο της θέσης στην 
οποία πραγματοποιήθηκε η νοσηλεία, εκτός των νοση- 
λευομένων ΠΝ και Π Αγια τους οποίους ο διακανονισμός 
θα γίνεται βάσει της προβλεπόμενης θέσης νοσηλείας. 
Για νοσηλεία ασθενών των άρθρων 5 και 6 και των παρα- 
γρ. 2α και 2β του άρθρου 1, σε θέση ανώτερη από την 
προβλεπόμενη από τον ασφαλιστικό τους φορέα, η επί 
πλέον διαφορά θα καταβάλλεται από τους ασθενείς. 

3. Σε περίπτωση παραπομπής, των βάσει της παρούσας 
περιθαλπτομένων, σε ιδιωτικά εργαστήρια για εκτέλεση 
παρακλινικών εξετάσεων ή αγορά φαρμάκων και λοιπών 
ειδών περίθαλψης μη περιλαμβανομένων στην έννοια του 
κλειστού νοσηλίου του ΟΠΑΔ κατά τη διάρκεια της νοση¬ 
λείας τους, το αντίτιμο της αξίας θα περιλαμβάνεται 
στους λογαριασμούς εισπρακτέων ως εξής: 

α. Των φαρμάκων, βάσει της χονδρικής τιμής της επί¬ 
σημης Κρατικής Διατίμησης, προσαυξανόμενης κατά 5%. 

β. Των εργαστηριακών και λοιπών ειδών περίθαλψης 
βάσει τιμολογίου του ασφαλιστικού φορέα του ασθενή, ή 
τιμολογίου αγοράς. 

4. Το αντίτιμο των εκτελουμένων κλινικών εξετάσεων, 
όπως καθορίζεται για τα κρατικά νοσοκομεία, θα περι¬ 
λαμβάνεται στους λογαριασμούς εισπρακτέων από το 
Δημόσιο (ΟΠΑΔ-ΥΕΘΑ-ΥΕΝ) και από τους αναγνωρίζο- 
ντες αυτό ασφαλιστικούς οργανισμούς. Οι περιθαλπτό- 
μενοι, οιασδήποτε κατηγορίας και ασφαλιστικού φορέα, 
απαλλάσσονται από το εν λόγω αντίτιμο. 

5. Οι περιθαλπτόμενοι σύμφωνα μετηνπαρούσα, σε πε¬ 
ρίπτωση υγειονομικής περίθαλψης (όχι φαρμακευτικής), 
απαλλάσσονται οποιουδήποτε ποσοστού συμμετοχής 
τους στη δαπάνη, εκτός: 

α. Από τους οδοντοπαθείς, που καταβάλλουν το αντίτι¬ 
μο που προβλέπεται από τις διατάξεις που αφορούν την 
οδοντιατρική περίθαλψη και 

β. Από τους νοσηλευόμενους των άρθρων 5 και 6 και 
των παραγρ. 2α και 2β του άρθρου 1, οι οποίοι καταβάλ¬ 
λουν την επί πλέον διαφορά της νοσηλευτικής τους θέσε- 
ως. 

6. Σε όλες τις περιπτώσεις οι εισπράξεις των Μονάδων 
Υγειονομικού κατατίθενται έντοκα σε οποιαδήποτε Τρά¬ 
πεζα επιλέξει η Μονάδα, με γνώμωνα την απόληψη μεγα- 
λυτέρου επιτοκίου. 

7. Στη Γραμματεία κάθε Στρκού Νοσοκομείου, που πα¬ 
ρέχει πλήρη υγειονομική περίθαλψη, συγκροτείται ειδικό 
τμήμα ως «Γραφείο Περίθαλψης Τρίτων» (ΓΡΑΠΕΤ), με 
αρμοδιότητα την παρακολούθηση της παρεχομένης σε 
τρίτα πρόσωπα περίθαλψης, τη συγκέντρωση, τήρηση, 
σύνταξη και υποβολή αρμοδίως των σχετικών δικαιολο- 
γητικών και λογαριασμών της εισπρακτέας αποζημίωσης 
και διεκπεραίωση των προκυπτόντων συναφών θεμάτων. 
Σε όσες Νοσηλευτικές Μονάδες δεν οργανώνεται ΓΡΑ¬ 
ΠΕΤ, η όλη διαδικασία θα εκτελείται από τη Γ ραμματεία 
αυτών. 

Άρθρο 12 

Καταργούμενες Διατάξεις 

Καταργούνται οι παρακάτω διατάξεις από ενάρξεως 
εφαρμογής της παρούσας: 

α. Φ.750/4/77110/Σ.305/5.2.1992/ΥΕΘΑ/ΓΕΣ/40 ΕΓ/2α 
(Ν-Δ-Α 6/1992) 

β. Φ.750/32/80585/Σ. 1544/6.5.1992/ΥΕΘΑ/ΓΕΣ/40 

ΕΓ/2α 

γ. Φ.750.γ/8/716938/Σ.2916/10.8.2000/ΥΕΘΑ/ΓΕΣ/ΔΥΓ 

Άρθρο 13 
Ισχύς 

Έναρξη εφαρμογής της παρούσας ένα τρίμηνο μετά 
από την δημοσίευσή της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Μάίου 2005 

Ο ΥΠΟΥΡΓΟΣ 

ΣΠΗΛΙΟΣ Π. ΣΠΗΛΙΩΤΟΠΟΥΛΟΣ 
-♦- 

Αριθμ. 3335.6/05 (4) 

Τροποποίηση σύνθεσης Συμβουλίου Ακτοπλοϊκών Συ¬ 
γκοινωνιών (Σ.Α.Σ.) για την περίοδο έως 18.9.2005. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου ένατου του ν. 2932/2001 
«Ελεύθερη παροχή υπηρεσιών στις θαλάσσιες ενδομετα- 
φορές-Σύσταση Γ ενικής Γ ραμματείας Λιμένων και Λιμενι¬ 
κής Πολιτικής -Μετατροπή Λιμενικών Ταμείων σε Ανώνυ¬ 
μες Εταιρίες και άλλες διατάξεις» (ΑΊ45). 

β) Την υπ’ αριθμ. 3335.4/05/17.5.2005 Απόφαση τροπο¬ 
ποίησης σύνθεσης Συμβουλίου Ακτοπλοϊκών Συγκοινω¬ 
νιών (ΣΑΣ) για την περίοδο έως 18.9.2005. 


γ) Την υπ’ αριθμ. Φ 02.16/264/27.4.2005 επιστολή της 
Ένωσης Εφοπλιστών Ακτοπλοΐας. 

δ) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Αντικαθιστούμε το εδάφιο ιθ της παραγράφου 1 της 
ανωτέρω (β) σχετικής , ως εξής: 

«ιθ) Τον Σαρρή Στυλιανό, Πρόεδρο της Ένωσης Εφο¬ 
πλιστών Ακτοπλοΐας (Ε.Ε.Α), ως εκπρόσωπο της Ένωσης 
Εφοπλιστών Ακτοπλοΐας με αναπληρωτή τον Γαλανάκη 
Εμμανουήλ και σε περίπτωση κωλύματος του τον Λιούλιο 
Χρήστο ή τον Αγαπητό Αντώνιο.» 

2. Κατά τα λοιπά ισχύει η παραπάνω (β) σχετική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Μάίου 2005 

Ο ΥΠΟΥΡΓΟΣ 

ΜΑΝΩΛΗΣ ΚΕΦΑΛΟΓΙΑΝΝΗΣ 
-♦- 

(5) 

Ανανέωση άδειας λειτουργίας εργαστηρίου Ραδιοϊσοτό¬ 
πων κατηγ. (Α3) της Γ ενικής Κλινικής. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την υπ’ αριθμ. Γ1/7322/3.6.2005 απόφαση του Νο¬ 
μάρχη Θεσσαλονίκης, που εκδόθηκε σύμφωνα με τις δια¬ 
τάξεις του άρθρου 4 του ν.δ. 181/1974 καιπ.δ. 470/1983 
ανανεώθνεται η άδεια λειτουργίας του εργαστηρίου Ρα¬ 
διοϊσοτόπων κατηγ. (Α3) της Γενικής Κλινικής Ιατρικό 
Αθηνών Ε.Α.Ε. Ιατρικό Διαβαλκανικό Θεσ/νίκης Υπεύθυνη 
του εργαστηρίου είναι η πυρηνικός γιατρός Ζαχαροπού- 
λου Βασιλική και υπεύθυνος ακτινοπροστασίας ο ακτινο- 
φυσικός Μπαλλάς Απόστολος. 

Η άδεια λήγει στις 19.5.2007. 

Με εντολή Νομάρχη 
Ο Διευθυντής 

ΑΡΙΣΤΟΤΕΛΗΣ ΔΙΑΠΟΥΛΗΣ 

-♦- 

( 6 ) 

Ανανέωση άδειας λειτουργίας εργαστηρίου Ακτινοθερα¬ 
πείας κατηγ. -Ε-του Γενικού Περιφερειακού Νοσ/μεί- 
ου Θεσ/νίκης Παπαγεωργίου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Με την υπ’ αριθμ. Γ1/12088/3.6.2005 απόφαση του Νο¬ 
μάρχη Θεσσαλονίκης, που εκδόθηκε σύμφωνα με τις δια¬ 
τάξεις του άρθρου 4του ν.δ. 181/1974 καιπ.δ. 470/1983 
ανανεώνεται η άδεια λειτουργίας του εργαστηρίου Ακτι¬ 
νοθεραπείας κατηγ. -Ε- του Γενικού Περιφερειακού 
Νοσ/μείου Θεσ/νίκης Παπαγεωργίου. 

Υπεύθυνη του εργαστηρίου είναι η ακτινοθεραπεύτρια 
Δέσποινα Μισαηλίδου και υπεύθυνος ακτινοπροστασίας 
ο Κομισόπουλος Γεώργιος. 

Η άδεια λήγει στις 19.5.2008. 

Με εντολή Νομάρχη 
Ο Διευθυντής 

ΑΡΙΣΤΟΤΕΛΗΣ ΔΙΑΠΟΥΛΗΣ 

(7) 

Ανάκληση άδειας κυκλοφορίας φαρμακευτικού 
προϊόντος ΟΕΟΝΑΟ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 33843/1.6.2005 απόφαση του ΕΟΦ 
ανακαλείται βάσει των διατάξεων του άρθρου 5 της Κοι¬ 
νής Υπουργικής Απόφασης Α6/9392/1991, ανάκληση 
άδειας κυκλοφορίας του φαρμακευτικού ιδ/σματος 
ΟΕΟΝΑΟ 

Δραστική ουσία: ΩΙΟΕΟΡΕΝΑΟ 50ΩΐυΜ 
Μορφή: ΕΥ.ΩΒ0.5010.1% 

Δικαιούχου σήματος: νίΤΑ ΕΟΝΟΑ Ι_ΤΩ, ΑΓΓΑΙΑ 
Υπεύθυνος κυκλοφορίας: ΦΑΡΑΝ ΑΒΕΕ ΠΑΡΑΓΩΓΗΣ & 
ΕΜΠΟΡΙΑΣ ΦΑΡΜΑΚΩΝ 
Κατόπιν αιτήσεως της εταιρείας. 

Η Διευθύντρια 
Α. ΚΟΥΤΣΟΥΚΗ 


( 8 ) 

Χορήγηση άδειας κυκλοφορίας φαρμακευτικού ιδιο¬ 
σκευάσματος ΡΙΝΑ3ΤΕΒΙΩΕ/ΗΕΧΑΕ Επικαλυμμένο με 
λεπτό υμένιο δισκίο 5πις)/ΤΑΒ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 4843/3.6.2005 απόφαση του ΕΟΦ χο¬ 
ρηγείται, βάσει των διατάξεων του άρθρου 3 της παραγρά¬ 
φου 1 της Κοινής Υπουργικής Απόφασης Α6/9392/1991, 
άδεια κυκλοφορίας στο φαρμακευτικό ιδιοσκεύασμα ΡΙ- 
ΝΑ5ΤΕΒΙΩΕ/ΗΕΧΑΕ. 

Δραστική ουσία: ΡΙΝΑ5ΤΕΒΙΩΕ 
Μορφή: Επικαλυμμένο με λεπτό υμένιο δισκίο 
Δικαιούχους σήματος: ΗΕΧΑΕΑ.Ο ΟΕΡ1ΜΑΝΥ 
Υπεύθυνος κυκλοφορίας: ΝΟ\/ΕΧΑΙ_ ΕΛΛΑΣ ΕΠΕ 

Η Διευθύντρια 
Α. ΚΟΥΤΣΟΥΚΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




